stanford-oval/wikipedia huggingface dataset:
ทอมัส อไควนัส

| ทอมัส อไควนัส |
| --- | --- |

เกิด: ประมาณ ค.ศ. 1225 ใน อิตาลี
เสียชีวิต: 7 มีนาคม, ค.ศ. 1274 ใน อิตาลี

ยุค: ปรัชญาสมัยกลาง
แนวทาง: นักปรัชญาตะวันตก
สำนัก: อัสสมาจารย์นิยม ลัทธิทอมัส
ความสนใจหลัก: อภิปรัชญา (รวมทั้ง เทววิทยา) ตรรกศาสตร์ จิต ญาณวิทยา จริยศาสตร์ ปรัชญาการเมือง
แนวคิดเด่น: Five Proofs for God's Existence, Principle of double effect
 ได้รับอิทธิพลจาก อาริสโตเติล, Boethius, Eriugena, แอนเซล์ม อิบุน รัชด์, Maimonides, ออกัสตินแห่งฮิปโป 
 เป็นอิทธิพลต่อ เทววิทยาคาทอลิก, Giles of Rome, Godfrey of Fontaines, Jacques Maritain, G. E. M. Anscombe,  จอห์น ล็อก ดันเต อาลีกีเอรี สันตะปาปาปิอุสที่ 12 
 
นักบุญทอมัส อไควนัส (อังกฤษ: Thomas Aquinas (/əˈkwaɪnəs/, ค.ศ. 1225-1274) เป็นบาทหลวงโรมันคาทอลิกสังกัดคณะดอมินิกัน เกิดในตระกูลขุนนางชาวอิตาลี สนใจศึกษาสิ่งต่าง ๆ อย่างละเอียดลึกซึ้ง อไควนัสได้พัฒนาแนวความคิดของเขาโดยได้รับอิทธิพลจากอาริสโตเติล ในขณะที่นักคิดคนอื่นมีความเห็นตรงกันข้าม อควีนาสได้ดำเนินการศึกษา สรุปผลที่เป็นแบบตรรกศาสตร์ที่สมบูรณ์ โดยไม่มีข้อสงสัยหรือข้อขัดแย้ง ตามแนวความคิดของอไควนัส ระเบียบวิธีดังกล่าวเกิดขึ้นเมื่ออควีนาสเริ่มหันมาสนใจศึกษาค้นคว้าแนวความคิดของอาริสโตเติล และได้มีอิทธิพลตลอดชีวิตการทำงานของอไควนัส
จุดมุ่งหมายอีกประการหนึ่งของอไควนัสคือ การผสมผสานเทววิทยาศาสนาคริสต์ให้เข้ากับตรรกศาสตร์ของอาริสโตเติล ในที่สุดแนวความคิดของอาริสโตเติลก็กลับมามีชื่อเสียงขึ้นอีกครั้งหนึ่ง นักคิดชาวตะวันตกก็เริ่มหันมาศึกษางานของอริสโตเติลกันมากขึ้น มีผู้กล่าวว่าอาริสโตเติลเป็นผู้ที่ได้รับการยกย่องว่าเป็นนักปราชญ์ที่มีความรอบรู้ พระเจ้าพึงพอใจยอมอนุญาตให้เป็นผู้สรุปความรู้ทุกสาขาวิชา เท่ากับยอมรับว่าอาริสโตเติลเป็นเหมือนคัมภีร์อันศักดิ์สิทธิ์ เป็นนักบวชของศาสนา เป็นตัวบทกฎหมาย และเป็นนักวินัยทางศาสนา เปรียบเสมือนเป็นผู้ที่มีอำนาจหน้าที่กำหนดความสัมพันธ์ของมนุษย์ กำหนดความรู้ทุกสาขาวิชา
งานเขียนของอไควนัส ในระยะนี้พยายามอธิบายสังคมที่ได้รับอิทธิพลจากศาสนา และพระผู้เป็นเจ้า อไควนัสพยายามกำหนดความสำคัญและหน้าที่ใหม่ของศาสนาที่มีต่อสังคม โดยให้ศาสนายังคงมีอำนาจทางธรรมตามคำสอนของศาสนา อไควนัสก็เหมือนกับนักปราชญ์คนอื่น คือมีความเชื่อว่ามนุษย์เป็นสัตว์สังคมมีจุดมุ่งหมายเพื่อดำรงชีวิตอยู่ในสังคม มนุษย์เป็นสัตว์สังคมที่มีความสามารถกำหนดควบคุมการกระทำของตนเองได้ด้วยสติปัญญา มนุษย์จะตกอยู่ในอันตราย ถ้าไม่ยอมรับระบบสังคม อไควนัสจึงเน้นเอกภาพในสังคมมนุษย์ที่มีพลังอำนาจ โดยเฉพาะอย่างยิ่งเอกภาพทางการเมืองเป็นสิ่งสำคัญ จุดมุ่งหมายก็เพื่อให้สังคมมีเอกภาพอย่างสันติไม่มีความขัดแย้งเกิดขึ้น
วิธีการดังกล่าวเปรียบเสมือนมนุษย์ได้รับการอบรมทางจิต จิตที่อบรมแล้ว จะสั่งการให้ร่างกายกระทำสิ่งต่าง ๆ ตามหน้าที่ในสังคม ดังนั้น การปกครองโดยรัฐบาลที่มีผู้นำเพียงคนเดียวจึงเป็นวิธีการที่ดีที่สุด กษัตริย์อันเป็นราชาแห่งปราชญ์คนเดียวจะปกครองประชาชนอย่างยุติธรรม โครงสร้างทางสังคมก็เหมือนกับธรรมชาติที่พระเจ้าปกครอง คนในสังคมจะทำหน้าที่ได้ดีที่สุด ถ้าสัมคมมีเอกภาพโดยมีผู้นำเพียงคนเดียว
กฎสังคม 4 ประการ

อไควนัส ศึกษาปัจจัยหลายประการที่มีอิทธิพลกำหนดเอกภาพของสังคมและทำให้เกิดการพัฒนาการของมนุษย์ พระเจ้าและธรรมชาติมีความสำคัญเป็นส่วนหนึ่งของสังคม สิ่งเหล่านี้รวมตัวกันด้วยกฎ 4 ประการคือ
กฎจักรวาล (Eternal Law) หมายถึง กฎของพระเจ้าที่ควบคุมจักรวาล
กฎธรรมชาติ (Natural Law) หมายถึง กฎของสิ่งมีชีวิต เป็นส่วนหนึ่งของพระเป็นเจ้า
กฎสังคมมนุษย์ (Human Law) เป็นกฎของสาธารณชน เป็นขบวนการสถาบันสังคม
กฎพระเจ้า (Divine Law) เป็นกฎที่กำหนดแรงจูงใจภายในของมนุษย์
กฎทั้งสี่มีความสัมพันธ์กันเหมือนกับอวัยวะส่วนต่าง ๆ ของร่างกาย การกระทำของมนุษย์จะถูกควบคุมจากจิตหรือสติปัญญา และวิญญาณหรือความสำนึกทางศีลธรรม ต้องมีการตรวจสอบความเห็นแก่ตัวของมนุษย์ และการต่อต้านของมนุษย์ในสังคม ประการสุดท้ายผู้ที่มีหน้าที่ตราตัวบทกฎหมายต้องประยุกต์กฎหมายทุกชนิดให้สมาชิกในสังคมทุกคนได้รับประโยชน์สูงสุด มีผู้สรุปความคิดของอควีนาสไว้ว่าในหนังสือ "Summa Theologica" ที่เขียนราวปี พ.ศ. 1739 พูดถึงลัทธิกฎธรรมชาติของนักปรัชญากลุ่มลัทธิสโตอิก (ถือหลักธรรมเพื่อกำจัดตัณหา) นำไปผสมกับการสอนใน ศาสนาคริสต์ว่าด้วยกฎของพระเจ้า รวมทั้งรับแนวความคิดของอาริสโตเติลเกี่ยวกับบรรทัดฐานหรือกฎของมนุษย์ และจุดกำเนิดของหลักกฎหมายโรมันด้วย ทำให้มนุษย์มีความสามารถและมีสติปัญญาอย่างสูงสุด ประการสุดท้ายก็คือ ทำให้เกิดระบบลัทธิรัฐธรรมนูญ
อไควนัสเป็นนักปราชญ์ที่มีความสำคัญมากที่สุดคนหนึ่ง พยายามประสานหลักเหตุผลที่มีอยู่ในธรรมชาติเข้ากับความศรัทธาในพระผู้เป็นเจ้า โดยแสดงออกมาในรูปของอำนาจเหนือธรรมชาติที่แท้จริง ปรัชญาเป็นผลิตผลของเทววิทยาและเหตุผลเป็นรากฐานของความศรัทธาในพระผู้เป็นเจ้า
เมื่อเทียบกันยุคในประวัติศาสตร์ไทย ท่านมีชีวิตอยู่ระหว่างก่อนสมัยสุโขทัยเล็กน้อย และเสียชีวิตในสมัยพ่อขุนศรีอินทราทิตย์ เมื่ออายุได้เพียง 49 ปี
ทะเลอาราฟูรา

| Arafura Sea |
| --- | --- |
Location
Arafura Sea
Map
ที่ตั้ง: โอเชียเนีย
พิกัด: 9°00′S 133°0′E﻿ / ﻿9.000°S 133.000°E﻿ / -9.000; 133.000
ชนิด: ทะเล
ประเทศในลุ่มน้ำ: ออสเตรเลีย อินโดนีเซีย ปาปัวนิวกีนี

ช่วงยาวที่สุด: 1,290 km (800 mi)
ช่วงกว้างที่สุด: 560 km (350 mi)

เกาะ: Aru Islands, Croker Island, Goulburn Islands, Howard Island
อ้างอิง: 
ทะเลอาราฟูรา (อังกฤษ: Arafura Sea) เป็นทะเลทางทิศตะวันตกของมหาสมุทรแปซิฟิก ตั้งอยู่บริเวณไหล่ทวีประหว่างออสเตรเลียกับเกาะนิวกินี
ทะเลอาราฟูรามีเขตแดนติดกับช่องแคบทอร์เรสจนถึงทะเลคอรัลทางทิศตะวันออก ติดกับอ่าวคาร์เพนแทเรียทางทิศใต้ ติดกับทะเลติมอร์ทางทิศตะวันตก และติดกับทะเลบันดาและทะเลเซรัมทางทิศตะวันตกเฉียงเหนือ ทะเลมีความยาว 1,290 กิโลเมตร กว้าง 560 กิโลเมตร ความลึกโดยทั่วไปอยู่ที่ 50–80 เมตร โดยความลึกค่อย ๆ เพิ่มขึ้นทางทิศตะวันตก
ทะลุวิญญาณ

ความหมายอื่น: ปรากฏการณ์ธรรมชาติ ดูที่อายัน
| ทะลุวิญญาณ |
| --- | --- |

กำกับ: แดเนียล ไมริก
เขียนบท: แดเนียล ไมริก
อำนวยการสร้าง: เจมส์ ดี สเติร์น
นักแสดงนำ: อลิซาเบธ อันวาส์ อแมนดา ไซฟรีด ชอว์น แอชมอร์
ผู้จัดจำหน่าย: สหมงคลฟิล์ม (ไทย)
วันฉาย: 1 มกราคม ค.ศ. 2008 (สหรัฐอเมริกา) 6 สิงหาคม ค.ศ. 2009 (ไทย)
ความยาว: 91 นาที
ประเทศ: สหรัฐอเมริกา
ภาษา: อังกฤษ
ข้อมูลจาก IMDb
ข้อมูลจากสยามโซน
ทะลุวิญญาณ (อังกฤษ: Solstice) ภาพยนตร์สยองขวัญเหนือธรรมชาติสัญชาติอเมริกา เข้าฉายในปี ค.ศ. 2008
เนื้อเรื่อง

เมแกน หญิงสาววัยรุ่น มีความรู้สึกผิดในใจตลอดเวลา ตั้งแต่ โซฟี น้องสาวฝาแฝดของเธอ ฆ่าตัวตายไปโดยไม่ทราบสาเหตุเมื่อ 6 เดือนก่อน ซึ่งเมแกน โทษตัวเองอยู่เสมอว่า เป็นความผิดของตัวเธอเอง 19 มิถุนายน เธอได้ไปเที่ยวฉลองปิดเทอมฤดูร้อน ก่อนที่จะเข้ามหาวิทยาลัยกับกลุ่มเพื่อน ๆ คือ โซอี้, มาร์ค, อลิเซีย และคริสเตียน ซึ่งเคยเป็นแฟนกับโซฟีมาก่อน ยังบ้านพักของพ่อแม่เธอที่หลุยเซียนา ซึ่งห่างไกลความวุ่นวายของเมืองใหญ่ ที่นั่น ทั้งหมดได้พบกับ นิค หนุ่มวัยไล่เลี่ยกับพวกเขาในร้านขายของ นิคเป็นคนท้องถิ่นและมีความรู้เกี่ยวกับไสยศาสตร์ของลัทธิวูดู ซึ่งเป็นสิ่งที่คนท้องถิ่นนี้เชื่อถือ ขณะที่อยู่ในบ้าน เมแกนได้พบกับปรากฏการณ์แปลก ๆ เช่น โคลนไหลออกจากก็อกน้ำ หรือ ไฟหน้ารถที่ติดได้เอง เมแกนเชื่อว่า นั่นคือสิ่งที่โซฟีพยายามสื่อสารกับเธอ ขณะเดียวกัน เลียวนาร์ด ซึ่งเป็นชายวัยกลางคนท้องถิ่นท่าทางแปลก ๆ ทั้งหมดไม่ไว้ใจเลียวนาร์ด ขณะที่นิคบอกกับเมแกนว่า เมื่อถึงวันตะวันอ้อมข้าวฤดูร้อน (21 มิถุนายน) คนตายจะสามารถสื่อสารกับคนที่มีชีวิตอยู่ได้ ซึ่งก็เหลือเพียงวันเดียวเท่านั้น
นักแสดง

เมแกน/โซฟี โธมัส...อลิซาเบธ อันวาส์ หญิงสาววัยรุ่น ตัวเอกของเรื่อง
โซอี้...อแมนดา ไซฟรีด เพื่อนที่สนิทที่สุดของเมแกน
มาร์ค...แมตต์ โอ'เลียรี เจ้าของรถและแฟนหนุ่มของอลิเซีย
อลิเซีย...ฮิลลารี เบอร์ตัน เพื่อนของเมแกนและแฟนสาวของมาร์ค
คริสเตียน...ชอว์น แอชมอร์ แฟนหนุ่มของโซฟี พยายามที่จะปลอบใจเมแกน
นิค...ไทเลอร์ โฮคลิน หนุ่มท้องถิ่น ที่รู้เรื่องไสยศาสตร์และลัทธิวูดูดี
เลียวนาร์ด...อาร์. ลี เออร์นีย์ ชายวัยกลางคนท้องถิ่น มีท่าทางน่ากลัว ไม่น่าไว้วางใจ
เบื้องหลังและการเข้าฉาย

Solstice เป็นภาพยนตร์สยองขวัญวัยรุ่นเหนือธรรมชาติ ที่ดัดแปลงมาจากภาพยนตร์แนวเดียวกันนี้สัญชาติเดนมาร์กเรื่อง Midsommer ในปี ค.ศ. 2003 ซึ่งในเรื่องนี้ บทภาพยนตร์และกำกับภาพยนตร์โดย แดเนียล ไมริก ผู้กำกับฯที่สร้างชื่อมาจากภาพยนตร์สยองขวัญทุนต่ำเรื่อง The Blair Witch Project ในปี ค.ศ. 1998 โดยได้นักแสดงวัยรุ่นชาวอเมริกันที่มีชื่อเสียงหลายคนร่วมแสดง
ภาพยนตร์เข้าฉายในสหรัฐอเมริกา ในปี ค.ศ. 2008 ขณะที่เข้าฉายในประเทศไทยในปี ค.ศ. 2009
แหล่งข้อมูลอื่น

ทะลุวิญญาณ ที่อินเทอร์เน็ตมูวีเดตาเบส
จากสยามโซน
ทะเลโซโลมอน

| ทะเลโซโลมอน |
| --- | --- |
Solomon Sea
ที่ตั้ง: โอเชียเนีย
พิกัด: 8°S 154°E﻿ / ﻿8°S 154°E﻿ / -8; 154
ชนิด: ทะเล
ส่วนหนึ่งของ: มหาสมุทรแปซิฟิก
ประเทศในลุ่มน้ำ: ปาปัวนิวกินี, หมู่เกาะโซโลมอน
ทะเลโซโลมอน (อังกฤษ: Solomon Sea) คือทะเลในมหาสมุทรแปซิฟิกตั้งอยู่ระหว่างประเทศปาปัวนิวกินีกับหมู่เกาะโซโลมอน มีสงครามหลายครั้งเกิดขึ้นบริเวณนี้ในช่วงสงครามโลกครั้งที่สอง
ทะเลไอโอเนียน

ทะเลไอโอเนียน
ทะเลไอโอเนียน (อังกฤษ: Ionian Sea) อยู่บริเวณตอนกลางของทะเลเมดิเตอร์เรเนียน ทางตอนใต้ของประเทศอิตาลี และทางตะวันตกของประเทศกรีซ ทะเลไอโอเนียนเป็นบริเวณจุดที่ลึกที่สุดของทะเลเมดิเตอร์เรเนียน มีความลึกประมาณ 2,290 เมตร
ทอรี เบิร์ช

| ทอรี เบิร์ช |
| --- | --- |
เบิร์ชในอินเดีย ค.ศ. 2009
เกิด: ทอรี โรบินสัน  (1966-06-17) 17 มิถุนายน ค.ศ. 1966 (58 ปี) แวลลีย์ฟอร์จ, รัฐเพนซิลเวเนีย สหรัฐ
การศึกษา: มหาวิทยาลัยเพนซิลเวเนีย
อาชีพ: แฟชั่นดีไซเนอร์
มีชื่อเสียงจาก: ไลน์สินค้าเสื้อผ้าและเครื่องประดับ
ค่าย: ทอรี เบิร์ช
คู่สมรส: วิลเลียม แม็กโคลเว (William Macklowe, 1993; หย่า) คริสโตเฟอร์ เบิร์ช (1996–2006; หย่า)
รางวัล: 2005 Rising Star, Fashion Group International;  2007 brand launch award, Accessories Council of Excellence;  CFDA Accessories Designer of the Year, 2008
ทอรี เบิร์ช (อังกฤษ: Tory Burch) เกิด 17 มิถุนายน ค.ศ. 1966 เป็นนักออกแบบแฟชั่น นักธุรกิจ ชาวอเมริกัน ในเดือนมกราคม ค.ศ. 2013 นิตยสารฟอบส์ ประเมินทรัพย์สินเธอ ตกอยู่ที่ 1.0 พันล้านดอลลาร์สหรัฐ
ชีวิตส่วนตัวและการศึกษา

เบิร์ชเกิดในหมู่บ้านฟอร์จ รัฐเพนซิลเวเนีย เป็นบุตรีของเรวา (สกุลเดิม ชาปีรา) และไอรา เอิร์ล "บัด" โรบินสัน (6 มกราคม ค.ศ. 1923 – 9 สิงหาคม ค.ศ. 2007) เธอถูกเลี้ยงดูมากับลูกชายของบ้านอีก 3 คน (โรเบิร์ต, เจมส์ และเลโอนาร์ด) ในบ้านไร่ สถาปัตยกรรมแบบจอร์เจียที่มีอายุ 250 ปี ใกล้กับอุทยานประวัติศาสตร์แห่งชาติแวลลีย์ฟอร์จ
แม่ของเธอเป็นอดีตนักแสดง เคยออกเดตกับสตีฟ แม็กควีน และมาร์ลอน แบรนโด พ่อของเธอเป็นนักลงทุนผู้มีฐานะ ปัจจุบันเสียชีวิตแล้ว พ่อของเธอมีอายุมากกว่าแม่ของเธอ 14 ปี เบิร์ชมีเชื้อสายยิวจากทางฝั่งแม่
เบิร์ชศึกษาที่โรงเรียนแอ็กเนสเออร์วินในโรสมอนด์ เธอเรียนขี่ม้าที่นัน และเป็นกัปตันทีมเทนนิส และเป็นเพื่อนกับนักออกแบบอัญมณี คารา รอส (ทั้งคู่ยังคงเป็นเพื่อนที่ดีกันอยู่) งานแรกของเธอ ทำที่ร้านเบเนตตองในคิงออฟปรัสเซียมอลล์ ต่อมาเธอศึกษาที่มหาวิทยาลัยเพนซิลเวเนีย ศึกษาเอกประวัติศาสตร์ศิลปะ และจบการศึกษาในปี ค.ศ. 1988
อาชีพ > งานช่วงแรก

หลังจากจบการศึกษาจากวิทยาลัย ทอรีย้ายมาอยู่ที่นครนิวยอร์ก เธอทำงานให้กับซอแรน นักออกแบบชาวยูโกสลาเวีย และทำงานที่นิตยสาร Harper's Bazaar หลังจากนั้นเธอทำงานเป็นฝ่ายประชาสัมพันธ์และการโฆษณาให้กับเวรา หวัง Polo Ralph Lauren และ Loewe
อาชีพ > แบรนด์แฟชั่น

เธอออกแบรนด์แฟชั่น โดยใช้ชื่อว่า "TRB by Tory Burch" ต่อมารู้จักในชื่อ "Tory Burch" ในเดือนกุมภาษาพันธ์ 2004 บริษัทเจริญเติบโตมีร้านค้า 100 ร้านทั่วโลก สายการผลิตสินค้าแฟชั่นของเธอมีจำหน่ายในห้างสรรพสินค้ามากกว่า 1,000 แห่ง รวมถึงร้านขายสินค้าเฉพาะทางทั่วโลก
อาชีพ > สไตล์การออกแบบ

สไตล์ของเธอ มักได้รับการถึงว่าเป็นสไตล์ เปรปปี-โบโฮ (preppy-boho) และเปรปปี-โบฮีเมียนลุกซ์ (preppy-bohemian luxe)  และมักได้รับการจดจำเรื่องเหรียญโลโก้รูปตัวที แว่นกันแดดบางรุ่น อย่างเช่นรุ่น Rounded Aviator มีโลโก้ลายเซ็นนี้พิมพ์อยู่ที่เลนส์ สไตล์ของเธอได้รับความนิยมในกลุ่มแฟนรายการโทรทัศน์ Gossip Girl ที่ในเรื่องมีการใช้ผลิตภัณฑ์ของเธอ สามารถเข้าถึงคนหลายรุ่น สไตล์ของเธอง่ายต่อการสวมใส่และใช้ได้ง่ายกับทุกเพศ
อาชีพ > รางวัล

ในปี 2008 เธอรับรางวัล Council of Fashion Designers of America ในฐานะผู้ออกแบบเครื่องประดับแห่งปี ในปี 2007 เธอได้รับรางวัลการเปิดตัวแบรนด์เครื่องประดับแห่งปีจาก Accessories Council of Excellence ในปี 2005 เธอชนะรางวัลดาวรุ่งยอดเยี่ยม ในสาขาร้านค้าใหม่แนวคิดยอดเยี่ยมจาก Fashion Group International
ทะเลโบฮอล

| Bohol Sea |
| --- | --- |
Mindanao Sea
The sea with Camiguin island in the distance
Bohol SeaLocation within the Philippinesแสดงแผนที่วิซายัสBohol SeaBohol Sea (มินดาเนา)แสดงแผนที่มินดาเนาBohol SeaBohol Sea (ฟิลิปปินส์)แสดงแผนที่ฟิลิปปินส์
ที่ตั้ง: เขตกิตนางคาบีซายาอัน เขตฮีลากังมินดาเนา เขตคารากา เขตซีลางังคาบีซายาอัน เขตตังไวนางซัมบวงกา
พิกัด: 9°23′3″N 124°24′24″E﻿ / ﻿9.38417°N 124.40667°E﻿ / 9.38417; 124.40667
ชนิด: ทะเล
นิรุกติศาสตร์: Bohol / Mindanao
ทะเลโบฮอล (อังกฤษ: Bohol Sea) หรือทะเลมินดาเนา (Mindanao Sea) ตั้งอยู่ระหว่างหมู่เกาะวิซายัส‎กับมินดาเนาของฟิลิปปินส์ ตั้งอยู่ทางใต้ของจังหวัดโบฮอลและเกาะเลย์เต และทางเหนือของมินดาเนา มีจังหวัดซีคีฮอร์และจังหวัดคามีกินที่ถือเป็นเกาะใหญ่ในทะเลโบฮอล
เมืองที่สำคัญที่ตั้งอยู่บนชายฝั่งทะเลโบฮอลได้แก่ คากายันเดโอโร อีลีกัน บูตูอัน ดูมาเกเต โอซามิซ และตักบีลารัน
ทัชแพด

ทัชแพดของโน้ตบุ๊คยี่ห้อไอบีเอ็ม
ทัชแพด (อังกฤษ: Touchpad) เป็นอุปกรณ์ป้อนข้อมูลที่นิยมใช้ในคอมพิวเตอร์โน้ตบุ๊ค ทัชแพดใช้ในการเลื่อนเคอร์เซอร์ โดยใช้การเคลื่อนไหวของนิ้วมือ ทัชแพดมักเป็นอุปกรณ์ที่ใช้ทดแทนเมาส์ บางครั้งพบได้ในพีดีเอ โดยทั่วไปมีขนาดใหญ่ไม่เกิน 20 ตารางเซนติเมตร
ทัชแพดบางยี่ห้อมีจุดที่เป็น 'hotspot' หรือบริเวณพิเศษที่ใช้สำหรับทำงานอื่นๆ นอกเหนือไปจากการเลื่อนเคอร์เซอร์ เช่น บริเวณขอบด้านข้างของทัชแพด สามารถใช้แทนสกรอลบาร์ เป็นต้น
| ด ค กอุปกรณ์คอมพิวเตอร์ขั้นพื้นฐาน |
| --- | --- |
อุปกรณ์อินพุต:  คีย์บอร์ด  เครื่องกราดภาพ  ไมโครโฟน  อุปกรณ์ชี้ กราฟิกส์แท็บเล็ต  จอยสติก  ปากกาแสง  เมาส์  พ็อยน์ติงสติก  ทัชแพด  จอสัมผัส  แทร็กบอล  เว็บแคม 
อุปกรณ์เอาต์พุต:  จอภาพ  แผงแสดงอักษรเบลล์  เครื่องพิมพ์  ลำโพง  พล็อตเตอร์ 
หน่วยบันทึกข้อมูลแบบถอดได้:  ออปติคัลดิสก์ไดร์ฟ CD-RW  DVD+RW  BD-R  ชุดจานบันทึก  ฟลอปปีดิสก์  การ์ดหน่วยความจำ  ยูเอสบีแฟลชไดรฟ์ 
กล่องครอบคอมพิวเตอร์:  หน่วยประมวลผลกลาง (CPU)  HDD / SSD / SSHD  แผงวงจรหลัก  ตัวควบคุมระบบติดต่อประสาน  แหล่งจ่ายไฟ  หน่วยความจำเข้าถึงโดยสุ่ม (แรม)  การ์ดเสียง  การ์ดแสดงผล 
พอร์ตข้อมูล:  อีเทอร์เน็ต  ไฟร์ไวร์ (IEEE 1394)  พอร์ตขนาน  พอร์ตอนุกรม  USB  เต้ารับเสียง
ทันดรา

ทันดราในกรีนแลนด์
ในทางภูมิศาสตร์กายภาพ ทันดรา หรือ ทุนดรา (อังกฤษ: tundra) เป็นชีวนิเวศชนิดหนึ่งที่การเติบโตของไม้ต้นถูกจำกัดด้วยอุณหภูมิต่ำและฤดูกาลเติบโตสั้น อุณหภูมิต่ำมากจนทำให้น้ำกลายเป็นน้ำแข็งได้ มีทันดราอยู่สามชนิด ทันดราอาร์กติก ทันดราแบบแอลป์ และทันดราแอนตาร์กติก ในทุนดรา พืชพรรณประกอบด้วยไม้พุ่มแคระ กก มอสส์ และไลเคน มีไม้ต้นเติบโตประปรายในบริเวณทันดราบางแห่ง เขตรอยต่อระหว่างทันดราและป่าเรียก ระดับปลอดไม้ต้น (tree line หรือ timberline)
ทันตกรรมจัดฟัน

ทันตกรรมจัดฟัน
ทันตกรรมจัดฟัน (อังกฤษ: orthodontics) เป็นแขนงเฉพาะทางของทันตแพทยศาสตร์ซึ่งว่าด้วยการวินิจฉัย การป้องกันและการแก้ไขฟันและขากรรไกรที่อยู่ผิดตำแหน่ง ทั้งยังมุ่งสนใจการดัดแปรการเติบโตของใบหน้า ที่เรียก ทันตกรรมดัดฟันของฟันและใบหน้า (dentofacial orthopedics)
แต่เดิมนั้นทันตกรรมจัดฟันมักจะถูกใช้เพื่อการรักษาผู้ป่วยที่มีความผิดปกติของการเรียงตัวของฟันหรือการสบฟันจนส่งผลกระทบต่อการใช้ชีวิต เช่น ฟันไม่สบกัน(open bite) พูดไม่ชัดออกเสียงลำบาก เป็นต้น แต่ในปัจจุบันเมื่อทันตแพทย์มีจำนวนเพิ่มขึ้น วิทยาการและเทคโนโลยีใหม่ๆช่วยให้การจัดฟันสามารถทำได้และเข้าถึงได้ง่ายขึ้นทำให้ทันตกรรมจัดฟันเข้ามามีบทบาทในการเป็นทันตกรรมเพื่อความงาม(esthetic)
ทัชสโตนพิกเจอส์

| --- | --- |

อุตสาหกรรม: การผลิตภาพยนตร์ 
ก่อตั้ง: 15 กุมภาพันธ์ พ.ศ. 2527 (40 ปี)
ผู้ก่อตั้ง: Richard Berger Ron W. Miller 
เลิกกิจการ: 2018; 6 ปีที่แล้ว (2018)
สำนักงานใหญ่: Walt Disney Studios (Burbank), รัฐแคลิฟอร์เนีย, สหรัฐอเมริกา
เจ้าของ: The Walt Disney Company
บริษัทแม่: Walt Disney Studios Motion Pictures
เว็บไซต์: http://www.touchstonepictures.com
ทัชสโตนพิกเจอส์ (อังกฤษ: Touchstone Pictures) เป็นค่ายหนังที่ก่อตั้งขึ้นในปี พ.ศ. 2527 เป็น 1 ในค่ายหนังของเดอะวอลต์ดิสนีย์ ทำหน้าที่สร้างและจัดจำหน่ายภาพยนตร์ที่มีเนื้อหาในแนวรุนแรงกว่าภาพยนตร์ที่ออกภายใต้วอลต์ดิสนีย์พิกเจอส์ หรือ เป็นภาพยนตร์ที่ไม่ใช่แนวภาพยนตร์ครอบครัว เช่น Air Force One (ผ่านาทีวิกฤติกู้โลก) พ.ศ. 2540, Con Air (ปฏิบัติการแหกนรกยึดฟ้า) พ.ศ. 2540, Face/Off (สลับหน้าล่าล้างนรก) พ.ศ. 2540, Armageddon (อาร์มาเก็ดดอน วันโลกาวินาศ) พ.ศ. 2541, Gone In 60 Seconds (60 วิ รหัสโจรกรรมอันตราย) พ.ศ. 2543, Pearl Harbor (เพิร์ล ฮาร์เบอร์) พ.ศ. 2544, Reign of Fire (กองทัพมังกรเพลิงถล่มโลก) พ.ศ. 2545 และ Déjà Vu (เดจา วู ภารกิจเดือดทะลุเวลา) พ.ศ. 2549 เพราะภาพยนตร์ที่สร้างโดยดิสนีย์เป็นภาพยนตร์แนวเด็ก ครอบครัว หรือ การผจญภัยที่มีเนื้อหาไม่รุนแรง เท่านั้น ในช่วงปี พ.ศ. 2523 ความนิยมในภาพยนตร์แนวครอบครัวของเดอะวอลต์ดิสนีย์เริ่มลดลงเดอะวอลต์ดิสนีย์จึงต้องมีการปรับกลุยทธ์การตลาดเพื่อเอาใจแฟนภาพยนตร์มากขึ้น จึงเป็นที่มาของการจัดตั้งทัชสโตนพิกเจอส์
พวกเขายังทำงานร่วมกับหลายสตูดิโอ อาทิเช่น คาราวานพิกเจอส์, ซัมมิตเอนเตอร์เทนเมนต์, เจอร์รีบรัคไฮเมอร์ฟิล์มส, ไอค่อนโพรดักชันส์, อิแมจินเอนเตอร์เทนเมนต์, แมนเดวิลล์ฟิล์มส และ สปายกลาสเอนเตอร์, โฟกัสฟีตเจอส์
↑  http://disneyadulting.com/disney-r-rated-film/
↑  https://www.imdb.com/title/tt0118571/
↑  https://www.imdb.com/title/tt0118880/
↑  https://www.imdb.com/title/tt0119094/
↑  https://www.imdb.com/title/tt0120591/
↑  https://www.imdb.com/title/tt0187078/
↑  https://www.imdb.com/title/tt0213149/
↑  https://www.imdb.com/title/tt0253556/
↑  https://www.imdb.com/title/tt0453467/
↑  https://waltdisney01.weebly.com/comics-walt-disney.html
ทะเลสาบโลนาร์

| ทะเลสาบโลนาร์ |
| --- | --- |
ทะเลสาบโลนาร์
ทะเลสาบโลนาร์แสดงแผนที่รัฐมหาราษฏระทะเลสาบโลนาร์แสดงแผนที่ประเทศอินเดีย
ที่ตั้ง: อำเภอพุลธนา รัฐมหาราษฏระ ประเทศอินเดีย
พิกัด: 19°58′30″N 76°30′27″E﻿ / ﻿19.97500°N 76.50750°E﻿ / 19.97500; 76.50750
ชนิด: ทะเลสาบหลุมอุกกาบาต, น้ำเกลือ
ประเทศในลุ่มน้ำ: ประเทศอินเดีย

ช่วงยาวที่สุด: 1,830 เมตร (6,000 ฟุต)
พื้นที่พื้นน้ำ: 1.13 ตารางกิโลเมตร (0.44 ตารางไมล์)
ความลึกโดยเฉลี่ย: 137 เมตร (449 ฟุต)
ความลึกสูงสุด: 150 เมตร (490 ฟุต)
เวลาพักน้ำ: IST

อ้างอิง: earthobservatory.nasa.gov/images/8654/lonar-crater-india

 พื้นที่ชุ่มน้ำแรมซาร์
ขึ้นเมื่อ: 22 กรกฎาคม 2020
เลขอ้างอิง: 2441
 
 
ทะเลสาบโลนาร์ (อังกฤษ: Lonar Lake) หรือ หลุมอุกกาบาตโลนาร์ เป็นทะเลสาบน้ำเค็มและแอลคาไลน์ตั้งอยู่ในหมู่บ้านโลนาร์ อำเภอพุลธนา รัฐมหาราษฏระ ประเทศอินเดีย และเป็นแหล่งมรดกทางภูมิศาสตร์แห่งชาติ ทะเลสาบโลนาร์เกิดขึ้นจากอุกกาบาตที่ตกลงมาเกิดเป็นหลุมบนพื้นโลกในสมัยไพลสโตซีน เป็นหนึ่งในสี่หลุมอุกกาบาตที่เกิดจากการพุ่งชนความเร็วสูงพิเศษและชนิดหินบะซอลต์ทั่วโลกที่เป็นที่ค้นพบแล้ว อีกสามแห่งที่เหลืออยู่ในประเทศบราซิลตอนใต้ เส้นผ่านศูนย์กลางเฉลี่ยของทะเลสาบอยู่ที่ 1.2 กิโลเมตร (3,900 ฟุต) ขอบหลุมอุกกาบาตมีเส้นผ่านศูนย์กลางอยู่ที่ 1.8 กิโลเมตร (5,900 ฟุต) โดยเฉลี่ย ทะเลสาบโลนาร์ถือเป็นหลุมจากอุกกาบาตแห่งเดียวที่ค้นพบในเขตเดกกันแทรปส์ พื้นที่หินบะซอลต์ภูเขาไฟของอินเดีย
สถาบันสมิธโซเนียน, กรมสำรวจธรณีวิทยาสหรัฐ, สำนักงานสำรวจธรณีวิทยาแห่งอินเดีย, มหาวิทยาลัยสาคร และฟิซิเคิลรีเสิร์ชแลบอราทอรี (อะห์มดาบาด) ล้วนเคยทำการวิจัยอย่างละเอียดเกี่ยวกับทะเลสาบแห่งนี้ ในปี 2007 มีการค้นพบการตรึงไนโตรเจนภายในทะเลสาบ
ในงานวิจัยปี 2019 ของไอไอทีบอมเบย์พบว่าแร่ธาตุที่พบในน้ำของทะเลสาบมีความใกล้เคียงกันมากกับหินดวงจันทร์ที่นำกลับมาในระหว่างโครงการอะพอลโล ในปี 2020 ทะเลสาบได้รับการคุ้มครองเป็นแหล่งแรมซาร์
นอกจากนี้ บริเวณโดยรอบของทะเลสาบยังเป็นที่ตั้งของศาสนสถานจำนวนหนึ่ง ส่วนใหญ่เป็นซากปรักหักพัง ในบรรดาศาสนสถานมีไทตยสุทันมนเทียร (Daitya Sudan temple) ซึ่งยังคงใช้งานมาจนถึงปัจจุบัน เป็นมนเทียรสร้างขึ้นเพื่อเถลิงเกียรติพระวิษณุซึ่งมีชัยต่ออสูรขื่อ โลนาสูร (Lonasur) สร้างขึ้นด้วยสถาปัตยกรรมฮินดูยุคแรก อายุราวราชวงศ์จาลุกยะ และจัดเป็นมนเทียรระดับเหมัทปันฐิ
แหล่งข้อมูลอื่น

Lonar crater, India: an analog for martian impact craters, Lunar and Planetary Science XXXVIII abstracts.
Lonar, A Gem of Craters SPARK Volume 2, K-12 outreach, Space Science and Engineering Centre, University of Wisc-Madison.
Lonar Lake changes color from green to pink, NASA Earth Observatory, June 19, 2020
Trekking to Lonar Lake เก็บถาวร 2020-06-16 ที่ เวย์แบ็กแมชชีน
| --- | --- |
ฐานข้อมูลการควบคุมรายการหลักฐาน :  VIAF
ทันย่า โรเบิร์ตส์

| ทันย่า โรเบิร์ตส์ |
| --- | --- |

สารนิเทศภูมิหลัง
เกิด: 15 ตุลาคม ค.ศ. 1955(1955-10-15) วิกตอเรีย ลีห์ บลูม (Victoria Leigh Blum) นครนิวยอร์ก, สหรัฐ
เสียชีวิต: 4 มกราคม ค.ศ. 2021(2021-01-04) (65 ปี) ลอสแอนเจลิส, รัฐแคลิฟอร์เนีย, สหรัฐ
คู่สมรส: แบรี โรเบิตส์ (1974–2006)
ผลงานเด่น: จูลี่ โรเจอส์ ใน นางฟ้าของชาลี (TV) สเตซี่ย์ ซัตตัน ใน 007 พยัคฆ์ร้ายพญายม มิดจ์ พินชอตตี ใน แดตเซเวนตีส์โชว์ (TV)
ฐานข้อมูล
IMDb
วิกตอเรีย ลีห์ บลูม (อังกฤษ: Victoria Leigh Blum, 15 ตุลาคม ค.ศ. 1955 – 3 มกราคม ค.ศ. 2021) หรือชื่อในการแสดง ทันย่า โรเบิร์ตส์ (Tanya Roberts) เป็นนักแสดงชาวอเมริกัน เป็นที่รู้จักจากบทจูลี่ โรเจอส์ จากภาพยนตร์โทรทัศน์ นางฟ้าของชาลี (Charlie's Angels), บทชีน่า ในภาพยนตร์ ชีน่า ราชินีแห่งป่า (Sheena) และบท สเตซี่ย์ ซัตตัน ในภาพยนตร์ชุดเจมส์ บอนด์ ตอน 007 พยัคฆ์ร้ายพญายม (A View to a Kill) แต่หลังจากนั้นบทบาทของเธอได้เปลี่ยนไปกลายเป็นดาวยั่ว ผลงานภาพยนตร์ในแนวนี้ที่มีชื่อเสียงได้แก่ Night Eyes,  Almost Pregnant, Inner Sanctum, Deep Down และ The Beastmaster
ทอย สตอรี่แลนด์

| --- | --- |

รูปแบบ: ทอยสตอรี่
วอล์ตดิสนีย์สตูดิโอส์พาร์ก
พิกัด: 48°52′02.46″N 2°46′38.74″E﻿ / ﻿48.8673500°N 2.7774278°E﻿ / 48.8673500; 2.7774278
สถานะ: เปิดบริการ
เปิดกิจการ: 17 สิงหาคม ค.ศ. 2010 (2010-08-17)
ฮ่องกงดิสนีย์แลนด์
พิกัด: 22°18′37.83″N 114°2′21.22″E﻿ / ﻿22.3105083°N 114.0392278°E﻿ / 22.3105083; 114.0392278
สถานะ: เปิดบริการ
เปิดกิจการ: 17 พฤศจิกายน ค.ศ. 2011 (2011-11-17)
เซี่ยงไฮ้ดิสนีย์แลนด์
สถานะ: เปิดบริการ
เปิดกิจการ: 26 เมษายน ค.ศ. 2018 (2018-04-26)
ดิสนีย์ฮอลลีวูดสตูดิโอส์
สถานะ: เปิดบริการ
เปิดกิจการ: 30 มิถุนายน ค.ศ. 2018 (2018-06-30)
แทนที่: สตูดิโอแบล็กล็อตทัวร์
ทอย สตอรี่ แลนด์ (อังกฤษ: Toy Story Land) หรือทอย สตอรี่ เพลย์แลนด์ (อังกฤษ: Toy Story Playland) ในวอลต์ดิสนีย์สตูดิโอส์พาร์ก เป็นดินแดนธีมพาร์กที่วอลต์ดิสนีย์สตูดิโอส์พาร์ก ฮ่องกงดิสนีย์แลนด์ เซี่ยงไฮ้ดิสนีย์แลนด์ และดิสนีย์ฮอลลีวูดสตูดิโอส์ เป็นพื้นที่ของธีมจากดิสนีย์ และพิกซาร์ ในภาพยนตร์แฟรนไชส์ ทอย สตอรี่
ทอย สตอรี่ แลนด์ ที่ฝรั่งเศสอยู่ในส่วนหนึ่งของตูนสตูดิโอ เปิดบริการเมื่อวันที่ 17 สิงหาคม ค.ศ. 2017 ที่ฮ่องกงเปิดเมื่อวันที่ 17 พฤศจิกายน ค.ศ. 2011 ที่เซี่ยงไฮ้เปิดบริการเมื่อ 26 เมษายน ค.ศ. 2018 และที่ดิสนีย์ฮอลลีวูดสตูดิโอส์ในฟลอริดาประกาศให้สร้างที่งานดี23 เอ็กซ์โป และเปิดบริการเมื่อวันที่ 30 มิถุนายน ค.ศ. 2018
เครื่องเล่น > วอลต์ดิสนีย์สตูดิโอส์พาร์ก

เครื่องเล่นและสิ่งบันเทิง
RC Racer
Slinky Dog Zigzag Spin
Toy Soldiers Parachute Drop
เครื่องเล่นเก่า
Green Army Men Meet & Play
ร้านค้า
Toy Story Playland Boutique
เครื่องเล่น > ฮ่องกงดิสนีย์แลนด์

เครื่องเล่นและสิ่งบันเทิง
Barrel of Fun
Cubot
RC Racer
Slinky Dog Spin
Toy Soldier Boot Camp
Toy Soldiers Parachute Drop
ร้านอาหารและเครื่องดื่ม
Jessie's Snack Roundup
ร้านค้า
Andy's Toy Box
เครื่องเล่น > เซี่ยงไฮ้ดิสนีย์แลนด์พาร์ก

เครื่องเล่นและสิ่งบันเทิง
Rex's Racers
Slinky Dog Spin
Woody's Round-Up
ร้านอาหารและเครื่องดื่ม
Toy Box Cafe
The Box of Buzz Lightyear
The Box of Lotso
The Box of Mr. and Mrs. Potato Head
เครื่องเล่น > ดิสนีย์ฮอลลีวูดสตูดิโอส์

เครื่องเล่นและสิ่งบันเทิง
Toy Story Mania!
Slinky Dog Dash
Alien Swirling Saucers
Green Army Men Drum Corps
Green Army Men Boot Camp
Character meet & greets
ร้านอาหารและเครื่องดื่ม
Woody's Lunch Box
Woody's Roundup Rodeo BBQ
ตัวละคร

วู้ดดี้
บัซซ์ ไลท์เยียร์
เจซซี
ดูเพิ่ม

ทอย สตอรี่แลนด์ที่วอลต์ดิสนีย์สตูดิโอส์พาร์ก (เว็บไซต์อย่างเป็นทางการ)
ทอย สตอรี่แลนด์ที่ฮ่องกงดิสนีย์แลนด์ (เว็บไซต์อย่างเป็นทางการ)
ทอย สตอรี่แลนด์ที่ดิสนีย์ฮอลลีวูดสตูดิโอส์ (เว็บไซต์อย่างเป็นทางการ)
ดิสนีย์·พิกซาร์ ทอย สตอรี่แลนด์ที่เซี่ยงไฮ้ดิสนีย์แลนด์พาร์ก (เว็บไซต์อย่างเป็นทางการ)
ทอเลมีที่ 7

ทอเลมีที่ 7 หรือ ทอเลมีที่ 7 นีโอ ฟิโลพาเธอร์ (อังกฤษ: Ptolemy VII Neos Philopator,กรีก: ΠτολεμαῖοςΝέοςΦιλοπάτωρ, Ptolemaios NEOS Philopator) เป็นกษัตริย์อียิปต์ของราชวงศ์ทอเลมี รัชกาลของพระองค์เป็นที่ถกเถียงกันอยู่และเป็นไปได้ว่าพระองค์ไม่ได้ทรงครองราชย์ใด ๆ ทั้งสิ้น แต่ทรงได้รับฐานะเป็นฟาโรห์
ทัพบกภาคแปซิฟิกของสหรัฐ

| ทัพบกภาคแปซิฟิกของสหรัฐ  (USARPAC) |
| --- | --- |
ตราประจำทัพบกภาคแปซิฟิก
ประจำการ: ค.ศ. 1898–ปัจจุบัน
ประเทศ:  สหรัฐ
เหล่า: กองทัพบก
รูปแบบ: กองบัญชาการระดับยุทธบริเวณ
ขึ้นกับ: หน่วยบัญชาการภาคอินโดแปซิฟิก
กองบัญชาการ: ป้อมชัฟเทอร์ รัฐฮาวาย
คำขวัญ: One Team
สีหน่วย:    ขาวแดง
เว็บไซต์: U.S. Army Pacific
ทัพบกภาคแปซิฟิก (อังกฤษ: U.S. Army Pacific) เป็นหน่วยบัญชาการระดับยุทธบริเวณของกองทัพบกสหรัฐ มีพื้นที่ปฏิบัติการอยู่ในมหาสมุทรแปซิฟิกจนถึงมหาสมุทรอินเดีย ทำหน้าที่ส่งกำลังทางบกให้แก่หน่วยบัญชาการภาคอินโดแปซิฟิก กองบัญชาการทัพบกภาคแปซิฟิกตั้งอยู่ที่เกาะฮาวาย แม่ทัพบกภาคแปซิฟิกเป็นนายทหารชั้นยศพลเอก
ทัพบกภาคแปซิฟิกเคยมีส่วนร่วมในสงครามโลกครั้งที่สอง โดยปฏิบัติหน้าที่ในการทัพฟิลิปปินส์และการทัพนิวกินีต่อการรุกรานของกองทัพจักรวรรดิญี่ปุ่น นอกจากนี้ยังมีส่วนร่วมในสงครามเกาหลี และสงครามเวียดนาม
ทับแมนเบิร์ก

| ทับแมนเบิร์ก โบมี |
| --- | --- |
ทับแมนเบิร์กที่ตั้งในประเทศไลบีเรีย
พิกัด: 6°52′N 10°49′W﻿ / ﻿6.867°N 10.817°W﻿ / 6.867; -10.817
ประเทศ:  ไลบีเรีย
เทศมณฑล:  เทศมณฑลโบมี
ความสูง: 114 เมตร (374 ฟุต)
ประชากร (2008)
 • ทั้งหมด: 13,114 คน
ภูมิอากาศ: Am
ทับแมนเบิร์ก (อังกฤษ: Tubmanburg) หรือ โบมี (อังกฤษ: Bomi) เดิมชื่อ ไวทาวน์ (อังกฤษ: Vaitown) เป็นเมืองหลักของเทศมณฑลโบมี ประเทศไลบีเรีย ตั้งอยู่บนเนินเขาโบมี ทางตะวันตกเฉียงเหนือของมอนโรเวีย และเคยเป็นแหล่งแร่เหล็กและเพชรจนกระทั่งถูกทำลายเป็นส่วนใหญ่ในช่วงสงครามกลางเมืองไลบีเรียครั้งที่หนึ่ง ในช่วงสงครามกลางเมืองไลบีเรียครั้งที่สองเมืองนี้เป็นที่ตั้งสำนักงานใหญ่ของกลุ่มสหไลบีเรียเพื่อความปรองดองและประชาธิปไตย
จากการสำมะโนประชากรในปี ค.ศ. 2008 เมืองมีประชากรประมาณ 13,144 คน
ในช่วงการระบาดของไวรัสอีโบลาในแอฟริกาตะวันตกได้มีการเปิดศูนย์บำบัดในเมืองด้วยความช่วยเหลือจากสหรัฐ